21 December 2016
ລາວຫາລືກຳນົດທິດທາງຂອງລະບຽບສາກົນດ້ານສາທາລະນະສຸກ ແລະ ຄວາມໝັ້ນຄົງດ້ານສຸຂະພາບ
ວັນທີ 20 ທັນວານີ້, ກະຊວງສາທາລະນະສຸກຮ່ວມກັບກະຊວງກະສິກຳ ແລະ ປ່າໄມ້ ແລະ ອົງການເພື່ອພັດທະນາສາກົນສະຫາລັດອາເມຣິກາ ( USAID ) ໄດ້ຈັດກອງປະຊຸມປຶກສາຫາລືກຳນົດທິດທາງໃນ 5 ປີຕໍ່ໜ້າຕາມກອບຂອງລະບຽບການສາກົນດ້ານສາທາລະນະສຸກ ( ສັນຍາວ່າດ້ວຍຄວາມໝັ້ນຄົງດ້ານສຸຂະພາບສາກົນທີ່ລາວເຮົາໄດ້ເຂົ້າຮ່ວມເປັນພາຄີ ) , ຄວາມໝັ້ນຄົງດ້ານສຸຂະພາບ ແລະ ສຸຂະພາບໜຶ່ງດຽວ, ເພື່ອກຽມຕອບໂຕ້ກັບໄພຂົ່ມຂູ່ດ້ານສຸຂະພາບຂຶ້ນທີ່ນະຄອນຫຼວງວຽງຈັນ, ໂດຍການເຂົ້າຮ່ວມຂອງທ່ານ ຮອງຫົວໜ້າກົມຄວບຄຸມພະຍາດຕິດຕໍ່, ກະຊວງສາທາລະນະສຸກ, ທ່ານຮອງຫົວໜ້າກົມລ້ຽງສັດ ແລະ ການປະມົງກະຊວງກະສິກຳ ແລະ ປ່າໄມ້, ຜູ້ຕ່າງໜ້າອົງການ USAID, ອົງການອະນາໄມໂລກ, ອົງການອາຫານ ແລະ ການກະເສດ, ພ້ອມດ້ວຍຄູ່ຮ່ວມພັດທະນາ ເຂົ້າຮ່ວມນຳດ້ວຍ.
ທ່ານ ຫົວໜ້າກົມຄວບຄຸມພະຍາດຕິດຕໍ່ກ່າວວ່າ: ຈາກທີ່ຕັ້ງຂອງປະເທດລາວເຮົາຊຶ່ງເປັນຈຸດເຊື່ອມຕໍ່ລະຫວ່າງຫຼາຍປະເທດໃນຂົງເຂດພາກພື້ນມັນເຮັດໃຫ້ການຄວບຄຸມພະຍາດ ຫຼື ການລະບາດຂອງໄພຂົ່ມຂູ່ທີ່ເກີດຂື້ນຈາກທຳມະຊາດ ຫຼື ການກໍ່ການຮ້າຍກໍຕາມ,ຊຶ່ງມັນບໍ່ແມ່ນ ບັນຫາຂອງປະເທດໃດປະເທດໜຶ່ງ,ຈາກບົດຮຽນການລະບາດຂອງພະຍາດໃນໄລຍະຜ່ານມາໃຫ້ເຫັນວ່າພຽງລຳພັງປະເທດດຽວບໍ່ວ່າຈະມີສະຖານະພາບເສດຖິດດີປານໃດກໍຕາມກໍບໍ່ສາມາດຕອບໂຕ້ກັບການລະບາດຂອງພະຍາດໄດ້, ຊຶ່ງມັນໄດ້ຮຽກຮຽກໃຫ້ທຸກປະເທດໃນໂລກຕ້ອງໄດ້ມີການຮ່ວມື ແລະ ແລກປ່ຽນບົດຮຽນດ້ານຕ່າງໆເພື່ອສາມາດຕອບໂຕ້ກັບການລະບາດ ແລະ ສາມາດຄວບຄຸມການລະບາດຂອງພະຍາດໄດ້, ດັ່ງນັ້ນ ການປະຕິບັດກົດລະບຽບສາກົນດ້ານສາທາລະນະສຸກຂອງບັນດາປະເທດທີ່ເຂົ້າຮ່ວມເປັນພາຄີໃຫ້ບັນລຸໃນຈຳນວນ 140 ກວ່າປະເທດໃນໂລກ ແລະ ໜຶ່ງໃນນັ້ນກໍມີປະເທດລາວເຮົາ,ແມ່ນມີຄວາມສຳຄັນຫຼາຍຕໍ່ກັບການປ້ອງການລະບາດຂອງພຍາດ,.
ທ່ານ ຫົວໜ້າກົມກ່າວວ່າ: ການລະບາດຂອງພະຍາດໃນປັດຈຸບັນນອກຈາກຄົນສູ່ຄົນ ແລະ ແລ້ວ, ຍັງມີການລະບາດຂອງພະຍາດຈາກສັດສູຄົນ, ດັ່ງນັ້ນມັນມີຄວາມຈຳເປັນຫຼາຍທີ່ພວກເຮົາຈະຕ້ອງໄດ້ມີການຮ່ວມມືກັນຢ່າງໃກ້ຊິດ,ໃນທຸດຂົງເຂດ, ໂດຍສະເພາະແມ່ນຂົງເຂດກະສິກຳເພື່ອສ້າງສຸຂະພາບໜຶ່ງດຽວ ,ດັ່ງນັ້ນກອງປະຊຸມຄັ້ງນີ້ແມ່ນມີຄວາມໝາຍສຳຄັນຫຼາຍຕໍ່ຂົງເຂດສາທາລະນະສຸກ ແລະ ກະສິກຳ,ເນື່ອງຈາກຜູ້ເຂົ້າຮ່ວມຈະໄດ້ພ້ອມກັນແລກປ່ຽນບົດຮຽນ ແລະ ປະກອບຄຳຄິດເຫັນເພື່ອເຮັດໃຫ້ການກຳນົດທິດທາງໃນ 5 ປີຕໍ່ໜ້າຕາມກອບຂອງລະບຽບສາກົນດ້ານສາທາລະນະສຸກຂອງ ສປປ ລາວ ມີປະສິດທີຜົນ ແລະ ສາມາດຈັດຕັ້ງປະຕິບັດປະສົບຜົນສຳເລັດ.
Subscribe to: Post Comments (Atom)